Forslag til RÅDETS FORORDNING om fastsættelse af fiskerimuligheder for ansjos i Biscayabugten for fangstperioden 2014/15 /* COM/2014/0454 final - 2014/0211 (NLE) */





BEGRUNDELSE 1. BAGGRUND FOR FORSLAGET De rådsforordninger om fiskerimuligheder, der vedtages hvert år i andet halvår, omfatter ikke længere samlede tilladte fangstmængder (TAC'er) for ansjos i Biscayabugten på grund af denne bestands særlige årlige biologiske cyklus og foreliggende videnskabelig rådgivning herom. TAC'en for ansjos bør fastsættes omkring juli måned hvert år. Ved Rådets forordning (EF) nr. 713/2013 fastsættes TAC'en for det fiskeri, som udnytter denne bestand, for perioden fra den 1. juli 2013 til den 30. juni 2014. Tiden er nu inde til at fastsætte TAC'en for de næste 12 måneder, og hvordan den skal fordeles mellem de berørte medlemsstater. 2. RESULTAT AF HØRINGER AF INTERESSEREDE PARTER OG KONSEKVENSANALYSER Under henvisning til den fælles fiskeripolitiks mål som opstillet i Europa-Parlamentets og Rådets forordning (EU) nr. 1380/2013 af 11. december 2013 bør fiskerimulighederne fastsættes på grundlag af den foreliggende videnskabelige rådgivning og under hensyntagen til biologiske og socioøkonomiske aspekter, samtidig med at de forskellige fiskerisektorer sikres en retfærdig behandling. Den videnskabelige rådgivning for ansjosbestanden i Biscayabugten er baseret på den fangstperiode, der går fra den 1. juli 2014 til den 30. juni 2015. Ifølge den foreløbige rådgivning fra Det Internationale Havundersøgelsesråd (ICES) skønnes det, at gydebiomassen for ansjos i Biscayabugten ved gydetid i 2014 er på 66 158 tons. I 2009 forelagde Kommissionen et forslag til forordning om en langsigtet plan for ansjosbestanden i Biscayabugten og for fiskeriet efter denne bestand, som danner grundlag for den foreslåede TAC. Der bør derfor fastsættes en TAC på 20 100 tons for fangstperioden 2014/2015 svarende til en forhøjelse på ca. 18 % i forhold til den foregående TAC. Eftersom fangstperioden begynder den 1. juli 2014, bør TAC’en vedtages snarest muligt. Sluttelig skal det nævnes, at forordning (EU) nr. 1380/2013 trådte i kraft den 1. januar 2013. I henhold til nævnte forordnings artikel 15 vil pligten til at lande alle fangster ("landingsforpligtelsen") gælde for ansjosfiskeriet i Biscayabugten fra den 1. januar 2015. Hidtil gældende regler, som forpligter fiskere til at smide fisk ud, må derfor ikke længere anvendes på dette fiskeri efter denne dato. 2014/0211 (NLE) Forslag til RÅDETS FORORDNING om fastsættelse af fiskerimuligheder for ansjos i Biscayabugten for fangstperioden 2014/15 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1) Ifølge Europa-Parlamentets og Rådets forordning (EU) nr. 1380/2013[1] skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvor relevant, rapporter fra Den Videnskabelige, Tekniske og Økonomiske Komité for Fiskeri (STECF). (2) Det påhviler Rådet at vedtage foranstaltninger vedrørende fastsættelse og fordeling af fiskerimuligheder, herunder visse funktionelt tilknyttede betingelser, hvor det er relevant. Fiskerimulighederne bør tildeles medlemsstaterne på en sådan måde, at hver medlemsstat sikres relativ stabilitet i fiskeriet efter hver fiskebestand eller for hvert fiskeri, og med behørig hensyntagen til den fælles fiskeripolitiks mål som fastsat i forordning (EU) nr. 1380/2013. (3) Den samlede tilladte fangstmængde (TAC) bør fastlægges på grundlag af den foreliggende videnskabelige rådgivning og under hensyntagen til de biologiske og samfundsøkonomiske aspekter, samtidig med at de forskellige fiskerisektorer sikres en retfærdig behandling. (4) Ifølge den foreløbige rådgivning fra Det Internationale Havundersøgelsesråd (ICES) skønnes det, at gydebiomassen for ansjos i Biscayabugten ved gydetid i 2014 er på 66 158 tons. I 2009 forelagde Kommissionen et forslag til forordning om en langsigtet plan for ansjosbestanden i Biscayabugten og for fiskeriet efter denne bestand. Der bør på grundlag af dette forslag fastsættes en TAC på 20 100 tons for fangstperioden 2014/2015 svarende til en forhøjelse på ca. 18 % i forhold til den foregående TAC. (5) Ifølge artikel 2 i Rådets forordning (EF) nr. 847/96[2] bør det fastsættes, i hvilket omfang foranstaltningerne i nævnte forordning skal gælde for ansjosbestanden i Biscayabugten. (6) Fra den 1. januar 2015 vil fiskeriet efter ansjos i Biscayabugten være omfattet af den landingsforpligtelse, der er fastsat i artikel 15, stk. 1, litra a), i forordning (EU) nr. 1380/2013, og fangsterne i dette fiskeri skal derfor beholdes om bord, registreres, landes og trækkes fra kvoterne på de betingelser, der er fastsat i nævnte forordning. (7) På grund af 2014/15-fangstperiodens begyndelse og af hensyn til den årlige rapportering af fangster bør denne forordning træde i kraft snarest muligt efter offentliggørelsen og bør anvendes fra den 1. juli 2014 — VEDTAGET DENNE FORORDNING: Artikel 1 Fiskerimuligheder for ansjos i Biscayabugten For ansjosbestanden i ICES-underområde VIII som afgrænset ved Europa-Parlamentets og Rådets forordning (EF) nr. 218/2009[3] fastsættes den samlede tilladte fangstmængde (TAC) (i tons levende vægt) og fordelingen heraf mellem medlemsstaterne for fangstperioden 1. juli 2014 - 30. juni 2015 således: Art: || Ansjos Engraulis encrasicolus || ICES-underområde: || VIII (ANE/08.) Spanien || 18 090 || || Analytisk TAC Frankrig || 2 010 || EU || 20 100 || || || TAC || 20 100 || Artikel 2 Særlige bestemmelser om tildeling af fiskerimuligheder Den fordeling af fiskerimuligheder mellem medlemsstaterne, der er fastsat i artikel 1, er ikke til hinder for: a) udvekslinger, jf. artikel 16, stk. 8, i forordning (EU) nr. 1380/2013 b) nedsættelser og omfordelinger, jf. artikel 37 i Rådets forordning (EF) nr. 1224/2009[4] c) omfordeling, jf. artikel 10, stk. 4, i Rådets forordning (EF) nr. 1006/2008[5] d) supplerende landinger, jf. artikel 3 i forordning (EF) nr. 847/96 e) tilbageholdelse af mængder, jf. artikel 4 i forordning (EF) nr. 847/96 f) nedsættelser, jf. artikel 105, 106 og 107 i forordning (EF) nr. 1224/2009 g) kvoteoverførsler og -udvekslinger, jf. artikel 20 i Rådets forordning (EU) nr. 43/2014[6]. Artikel 3 Forvaltningen fra år til år Den i stk. 1 omhandlede bestand anses ved anvendelsen af forordning (EF) nr. 847/96 for at være omfattet af en analytisk TAC. Artikel 3, stk. 2 og 3, og artikel 4 i nævnte forordning anvendes. Artikel 4 Landinger af fangster og bifangster før den 1. januar 2015 Fra den 1. juli 2014 og til den 31. december 2014 skal fisk fra den i artikel 1 nævnte bestand kun beholdes om bord og landes, hvis: a) fangsterne er taget af fartøjer, der fører en medlemsstats flag, og denne medlemsstat har en kvote, og denne ikke er opbrugt, eller b) fangsterne udgør en del af en EU-kvote, der ikke er blevet fordelt som kvoter mellem medlemsstaterne, og denne EU-kvote ikke er opbrugt. Artikel 5 Dataindberetning Når medlemsstaterne i overensstemmelse med artikel 33 og 34 i forordning (EF) nr. 1224/2009 sender oplysninger til Kommissionen om de landede mængder ansjos, der er fanget i ICES-underområde VIII, anvender de bestandskode "ANE/08". Artikel 6 Ikrafttræden Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. juli 2014 indtil den 30. juni 2015. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22). [2] Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3). [3] Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (EUT L 87 af 31.3.2009, s. 70). [4] Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1). [5] Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33). [6] Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).